เทศบัญญัติเทศบาลเมืองตากเทศบัญญัติเทศบาลเมืองตากเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในเขตเทศบาลเมืองตากอำเภอเมืองตาก จังหวัดตากพ.ศ. ๒๕๕๓ อาศัยอำนาจตามความในมาตรา๖๐ (๒) แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๕) พ.ศ. ๒๕๑๐ และมาตรา ๑๐ (๒) แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย เทศบาลเมืองตากโดยความเห็นชอบของสภาเทศบาลเมืองตากผู้ว่าราชการจังหวัดตาก คณะกรรมการควบคุมอาคาร และได้รับอนุมัติจากรัฐมนตรีว่าการกระทรวงมหาดไทยจึงตราเทศบัญญัติไว้ดังต่อไปนี้ข้อ๑ เทศบัญญัตินี้เรียกว่า เทศบัญญัติเทศบาลเมืองตากเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในเขตเทศบาลเมืองตาก อำเภอเมืองตาก จังหวัดตากพ.ศ. ๒๕๕๓ข้อ๒[๑]เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ใช้กฎกระทรวงกำหนดบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลหนองบัวเหนือตำบลไม้งาม ตำบลหัวเดียด ตำบลป่ามะม่วง ตำบลหนองหลวง ตำบลน้ำรึม ตำบลระแหงตำบลวังหิน ตำบลแม่ท้อ ตำบลเชียงเงินและตำบลหนองบัวใต้ อำเภอเมืองตาก จังหวัดตากพ.ศ. ๒๕๔๗ บังคับในเขตเทศบาลเมืองตาก เว้นแต่บริเวณที่ ๓ ตามข้อ ๔ของเทศบัญญัตินี้ข้อ๔ ในเทศบัญญัตินี้บริเวณที่ ๑ และ บริเวณที่ ๒หมายความว่าพื้นที่บริเวณตามที่กำหนดไว้ในข้อ ๑ แห่งกฎกระทรวงตามข้อ๓ ของเทศบัญญัตินี้บริเวณที่ ๓ หมายความว่า พื้นที่บริเวณดังต่อไปนี้ทิศเหนือจดเส้นขนานระยะ ๑๐๐ เมตรกับเขตทางถนนเทศบาล ๖ ฟากใต้ทิศตะวันออกจดเขตทางหลวงแผ่นดินหมายเลข ๑ ฟากตะวันตกทิศใต้จดเส้นขนานระยะ ๑๕๐ เมตรกับเขตทางหลวงแผ่นดินหมายเลข ๑ ฟากเหนือทิศตะวันตกจดเขตถนนเทศบาล ๗ ฟากตะวันออก และเขตหนองคา ฟากตะวันออกทั้งนี้ตามแผนที่ท้ายเทศบัญญัตินี้ข้อ๕ ให้กำหนดพื้นที่ในเขตเทศบาลเมืองตากอำเภอเมืองตาก จังหวัดตาก ภายในบริเวณแนวเขตตามแผนที่ท้ายเทศบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(๑)ภายในบริเวณที่ ๑ และบริเวณที่ ๒ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง ตามที่กำหนดไว้ในข้อ ๒แห่งกฎกระทรวงตามข้อ ๓ ของเทศบัญญัตินี้(๒)ภายในบริเวณที่ ๓ ห้ามบุคคลใดก่อสร้างอาคาร ดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๗,๕๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๗,๕๐๐ ตารางเมตรเว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนด ดังต่อไปนี้(๑)แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีเขตทางตั้งแต่๑๔ เมตรขึ้นไป ไม่น้อยกว่า ๑๕๐ เมตร(๒)เป็นไปตามข้อกำหนดในข้อ ๒ (๒) (ข) ๑, ๓, ๔, ๕, ๖, ๗, ๘, ๙ และ ๑๐ แห่งกฎกระทรวงตามข้อ ๓ ของเทศบัญญัตินี้ข้อ๖ ภายในพื้นที่ที่กำหนดตามข้อ ๕ห้ามบุคคลใดดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามที่กำหนดในข้อ๕ข้อ๗ อาคารที่มีอยู่แล้วภายในพื้นที่ที่กำหนดตามข้อ๕ ก่อนหรือในวันที่เทศบัญญัตินี้ใช้บังคับให้ได้รับการยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามที่กำหนดในข้อ ๕ข้อ๘ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามเทศบัญญัตินี้แต่จะขอการเปลี่ยนแปลงการอนุญาตหรือการแจ้ง ให้เป็นการขัดต่อเทศบัญญัตินี้ไม่ได้ข้อ๙ ให้นายกเทศมนตรีเมืองตากเป็นผู้รักษาการตามเทศบัญญัตินี้ประกาศ ณ วันที่ ๑พฤศจิกายน พ.ศ. ๒๕๕๓สมชาติ เพ็ชรประเสริฐนายกเทศมนตรีเมืองตาก[เอกสารแนบท้าย]๑.แผนที่ท้ายเทศบัญญัติเทศบาลเมืองตาก เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในเขตเทศบาลเมืองตาก อำเภอเมืองตาก จังหวัดตากพ.ศ. ๒๕๕๓(ดูข้อมูลจากภาพกฎหมาย)ปริยานุช/ผู้จัดทำ๑๕ ธันวาคม ๒๕๕๓ณัฐวดี/ตรวจ๑๕ ธันวาคม ๒๕๕๓[๑] ราชกิจจานุเบกษาเล่ม ๑๒๗/ตอนพิเศษ ๑๓๙ ง/หน้า ๓๔/๒ ธันวาคม ๒๕๕๓